กลางวันนี้ไม่รู้จะทานอะไรดี...นู่นก็อ้วน นี่ก็อ้วน เมื่อก่อนหนัก 90 ตอนนี้เหลือ64 ไม่อยากกลับไปอ้วนอีก..ตอนนั้นทานแต่เกาเหลาทุกเที่ยงเลย วันนี้อยากลำลึกความหลังครั้งอ้วน แต่อยากทานของอร่อย ประจวบเหมาะกับวันนี้อยู่ จ.เพชรบุรี พอดี จังหวัดนี้ขึ้นชื่อเรื่องก๊วยเตี๋ยวเนื้อมากๆ แต่วันนี้ขอแหวกแนว ไม่อยากทานเนื้อ เลยมองหาร้านนู้นนี้... จนมาเจอร้านนี้หละ ก๊วยเตี๋ยวหมูหม้อดิน
  ร้านก๊วยเตี๋ยวหมูหม้อดินร้านนี้ ตั้งอยู่ใกล้ๆกับจวนผู้ว่าเมื่องเพชรเก่า ร้านอยู่หัวมุมซอยต้องลองสังเกตดีๆ ร้านนี้มีทีเด็ดที่ลูกสาวสวย เอ้ย..! หม้อดินที่ใช้เสริฟแทนชามต่างหาก ฮ้าๆ การบริการของร้านนี้ดีมากครับ บริการทั่วถึงเพราะเป็นร้านเล็ก ภาชนะสะอาด ผมเลยสั่งเลยครับ!!! "เกาเหลาไก่ตุ๋น เพิ่งซี่โครงหมูตุ๋น แล้วก็ปากเป็ดหมักเครื่องเทศทอดกรอบ"
-เกาเหลาไก่ตุ๋น เพิ่มซี่โครงหมู อาจจะไม่คู่ควรกับการรีวิว แต่ผมก็จะทำ เมนูนี้มาในหม้อดินร้อนๆ หอมกรุ่น รสชาติน้ำซุปจะออกหวานหน่อยตามสไตล์คนเพชรบุรี สำหรับผมชอบรสจัดเลยไม่ค่อยถูกใจ เลยต้องปรุงเพิ่ม ใส่ซอสพริกตามแบบคนที่นี่ แล้วก็พริกป่นเข้าไปสักช้อน โอเคเลยหละครับ ไก่ตุ๋น ตุ๋นได้เปื่อย แล้้วก็อร่อยดี ส่วนซี่โครงหมู แค่อมๆอยู่กระดูกก็หลุดแล้ว เยี่ยมครับ! ส่วนผัก ที่นี่ใส่ผักบุ้ง กับถั่วงอกต้นเล็กของชอบผมเลยหละ
-ปากเป็ดทอด รสชาติเครื่ิองเด่นคือเม็ดยี่หร่า พริกไทยขาว ปากเป็ดทอดได้กรอบ จิ้มซอสพริกอีกหน่อยอร่อยซะใจผมเลย แต่ราคา100บาทถือว่าแพงมากไปหน่อยสำหรับจานนี้ แต่ถ้าไม่คิดอะไร.. ได้ทานของอร่อยก็จบแล้ว

สรุปโดยรวมร้านนี้
การบริการ 9/10
รสชาติอาหาร 8/10
ความสะอาด 8/10
ความเหมาะสมของราคา 6/10

ติดตามรีวิวอื่นๆของผมได้อีกนะครับ คอยดูกันว่าผมจะมาโม่อะไรอีก สวัสดีครับ :)
